# data[].attributes.body
Nisäkkäät kehittyivät noin 200 miljoonaa vuotta sitten. Ne kehittyivät tasalämpöisiksi ja eläviä poikasia synnyttäviksi. Nisäkkäät ruokkivat poikasiaan maidolla. Tunnuspiirteitä ovat esimerkiksi karvapeite, joka mahdollistaa nisäkkäiden selviämisen kaikenlaisissa ilmasto-oloissa. Myös kehittyneet hampaat ja leuat, ja erilaiset ravinnonhankinta tavat auttoivat sopeutumisessa.

# data[].attributes.body
Linnut kehittyivät dinosauruksista jurakaudella noin 150-200 miljoonaa vuotta sitten. Suurimmalle osalle linnuista kehittyi lentokyky ja höyhenpeite. Lentokykyä edistää muun muassa ontto luusto ja suuret keuhkot. Lentokyvyn avulla linnut pystyivät levittäytymään laajoille alueille ja matkustamaan nopeasti.

# data[].attributes.body
Matelijat kehittyivät noin 200-300 miljoonaa vuotta sitten. Matelijoiden alkioille kehittyi sitkeä nahkamainen kuori, joka esti veden haihtumisen. Munassa alkioille kehittyi suojaksi myös sikiökalvo. Lisääntyminen ei enää ollut riippuvaista vesiympäristöstä, ja matelijat levittäytyivät kuivillekin elinympäristöille. Kuiville elinympäristöille levittäytyminen edellytti kykyä säästää vettä monin tavoin, esim. ihoa peittävällä suomupeitteellä, joka vähentää veden haihtumista.

# data[].attributes.body
Sammakkoeläimet kehittyivät noin 390 miljoonaa vuotta sitten ja ne olivat ensimmäisiä eläimiä, jotka nousivat vedestä maalle. Sammakkoeläimet kykenivät hengittämään ihonsa läpi ja niiden evistä kehittyneet raajat sopivat maalla elämiseen.  Sammakkoeläimet eivät kuitenkaan sopeutuneet maalla elämiseen täydellisesti sillä niiden lisääntyminen ja toukkakehitys tapahtuu edelleen vedessä. Kehittyvän alkion suojana ei ole lainkaan sikiökalvoja ja munassa on niukasti vararavintoa. Sammakkoeläimet eivät siis kestä kuivia ympäristöjä.

# data[].attributes.body
Kalat kehittyivät noin 500 miljoonaa vuotta sitten. Sisäinen tukiranka kehittyi ensimmäisenä leuattomille alkukaloille. Sisäinen tukiranka mahdollisti eläimen koon kasvun ja elintoimintojen kehittymisen monipuolisemmiksi. Se helpotti myös liikkumista.